তিনি পশ্চিম ইরাকের বসরার নিকটবর্তী বাবেল শহর হতে ফিলিস্তিনের কিনআনে হিজরত করেন। তাঁর প্রথম স্ত্রী সারার বংশজাত নবীগণের মাধ্যমে আশপাশে সর্বত্র তাওহিদের দাওয়াত সম্প্রসারিত হয়। অপর স্ত্রী হাজেরার পুত্র ইসমাইলের মাধ্যমে বায়তুল্লাহ ও তার আশপাশ এলাকায় তাওহিদের প্রচার ও প্রসার হয় এবং এ বংশের মাঝেই সর্বশেষ ও শ্রেষ্ঠ নবী মুহাম্মাদ (সা)-এর আগমন ঘটে। মহান আল্লাহ হজরত ইবরাহিম (আ) সম্পর্কে পবিত্র কুরআনের ২৫টি সূরায় মোট ২০৪টি আয়াতে আলোচনা করেছেন।